หุ้น2มิ.ย.ปิดร่วง5.82จุดตามตลาดเอเชีย
ตลาดหุ้นปิดซื้อขายวันที่ 2 มิ.ย.ที่ระดับ 1,059.81 จุด ลดลง 5.82 จุด หรือ -0.55% มูลค่าการซื้อขาย 23,115.01 ล้านบาท&nbsp;&nbsp;
2 มิ.ย. 2554

ตลาดหุ้นปิดซื้อขายวันที่ 2 มิ.ย.ที่ระดับ 1,059.81 จุด ลดลง 5.82 จุด หรือ -0.55% มูลค่าการซื้อขาย 23,115.01 ล้านบาท   
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ตลาดหุ้นแกว่งตัวตามปัจจัยต่างประเทศที่มีเข้ามากระทบ ตัวเลขเศรษฐกิจสหรัฐที่ออกมาแย่กว่าที่คาดกันไว้ รวมทั้งมูดี้ส์ปรับลดอันดับเครดิตพันธบัติสกุลเงินยูโรและสกุลเงินตราต่างประเทศของกรีซลงไปอีกสะท้อนภาพในเชิงลบ
นอกจากนี้ปัจจัยในประเทศการเมืองที่เริ่มมีเหตุการณ์รุนแรงปาระเบิดบริเวณที่ชุมนุมของกลุ่มพันธมิตรเพื่อประชาธิปไตย ยิ่งทำให้นักลงทุนส่วนใหญ่เลือกลงทุนสั้นๆ เพื่อรอดูนโยบายรัฐบาลใหม่ ในช่วงนี้การลงทุนจึงเป็นการเล่นรอบ โดยหุ้นกลุ่มพลังงานและธนาคารพาณิชย์ยังไม่มีแรงเข้าไปรับมากนัก เนื่องจากนักลงทุนกลัวต่างชาติขายออกมาจึงเลี่ยงลงทุน
แนวโน้มตลาดหุ้นวันพรุ่งนี้คาดว่ายังแกว่งตามตลาดหุ้นต่างประเทศ โดยมีแนวรับสำคัญ 1,050 จุด แนวต้าน 1,085 จุด
5 อันดับหุ้นที่มีมูลค่าการซื้อขายสูงสุด ได้แก่ 
KBANK มูลค่าการซื้อขาย   1,471.46  ล้านบาท  ปิดที่ 120  บาท ลดลง  2 บาท หรือ  -1.64%  
TOP มูลค่าการซื้อขาย 1,089.70  ล้านบาท  ปิดที่ 76.75 บาท ลดลง 2.50  บาท หรือ  -3.15%  
PTT มูลค่าการซื้อขาย 1,066.11 ล้านบาท ปิดที่ 347 บาท ลดลง  3  บาท หรือ  -0.86%  
KBS  มูลค่าการซื้อขาย 865.56  ล้านบาท ปิดที่ 11.30  บาท เพิ่มขึ้น 0.70  บาท หรือ +6.60% 
JAS  มูลค่าการซื้อขาย 810.80 ล้านบาท ปิดที่  2.90 บาท เพิ่มขึ้น 0.12 บาท หรือ  +4.32%